 Sidaad u kortay iyo habkaad u kortay waxa u ahaa nidaam dagaal iyo mid baahi nololeed ku salaysan, waxaad aragtay degaan la kala cashiimaysto, la iskala xigtaysto, waxaad aragtay iyadoo noloshuba tahay reer hebel oo reer hebel martiyay, dhacay ama dagaal dhexmaray, sidaas ayaa caado kuu noqotay oo waxaad baratay difaaca maalinta dagaalka, ka faaiideysiga daganaanta xoolaha dadka kale iyo sida loogu nasto kob-daaqsimeed dadkale sheegtaan ama dooxo aad kusoo rogaal celisay, gabbal dhaca ka dib waqtiga cawayska waxaad u baratay sheeko iyo murti la is-waydaarsado, maad arag warar la daawado iyo dhalooyin dhegta iyo afka la saaro ama casri adduunku warka ku helo daqiiqado iyo gorfayn saadaalin maalinlaha ah. 